L 151/50
FI
Euroopan unionin virallinen lehti
2.6.2022
(44)
Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, ettei Kazakstanista tulevien lentoliikenteen harjoittajien osalta ole tällä hetkellä perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa.
(45)
Jäsenvaltioiden olisi jatkossakin tarkastettava, että Kazakstanissa lentotoimintaluvan saaneet lentoliikenteen harjoittajat noudattavat asianmukaisia kansainvälisiä turvallisuusstandardeja, ja kohdennettava siksi asematasotar­ kastuksia ensisijaisesti näihin lentoliikenteen harjoittajiin asetuksen (EU) N:o 965/2012 nojalla.
(46)
Jos turvallisuustiedoista käy ilmi välittömiä turvallisuusriskejä, jotka johtuvat asianmukaisten kansainvälisten turvallisuusstandardien noudattamatta jättämisestä, komissio joutuu mahdollisesti toteuttamaan lisätoimia asetuksen (EY) N:o 2111/2005 mukaisesti.
Moldovasta tulevat lentoliikenteen harjoittajat (47)
Moldovasta tulevat lentoliikenteen harjoittajat poistettiin marraskuussa 2021 komission täytäntöönpanoasetuksella (EU) 2021/2070 (9) asetuksen (EY) N:o 474/2006 liitteestä A, lukuun ottamatta lentoliikenteen harjoittajia Air Moldova, Aerotranscargo ja Fly One, joita ei ole koskaan sisällytetty liitteeseen A tai B.
(48)
Moldovan siviili-ilmailukomitean, jäljempänä ’CAAM’, toimitti 31 päivänä maaliskuuta 2022 päivätyllä kirjeellä päivitetyt tiedot turvallisuusvalvonnasta marraskuusta 2021 maaliskuuhun 2022.
Sen lisäksi, että CAAM esitteli syyskuussa 2021 tehdyn unionin arviointikäynnin perusteella laaditun korjaustoimenpidesuunnitelman nykytilannetta, se antoi päivitetyt tiedot myös Moldovan kansallisen ilmailulainsäädännön viimeisimmistä muutoksista.
(49)
Tutkittuaan vastaanotetut tiedot ja asiakirjat komissio katsoo, että syyskuun 2021 arviointikäynnillä esitetyistä puutteista edelleen avoinna olleet on korjattu asianmukaisesti ja niitä koskevat huomautukset voidaan sulkea.
CAAM:n aikaansaaman edistyksen vuoksi komissio pitää riittävänä, että CAAM lähettää yhden vuosittaisen päivityksen, kunnes asiasta voidaan tehdä toisenlainen päätös.
(50)
Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, ettei Moldovasta tulevien lentoliikenteen harjoittajien osalta ole tällä hetkellä perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa.
(51)
Jäsenvaltioiden olisi jatkossakin tarkastettava, että Moldovassa lentotoimintaluvan saaneet lentoliikenteen harjoittajat noudattavat asianmukaisia kansainvälisiä turvallisuusstandardeja, ja siksi näihin lentoliikenteen harjoittajiin olisi asetuksen (EU) N:o 965/2012 nojalla kohdennettava ensisijaisia asematasotarkastuksia.
(52)
Jos turvallisuustiedoista käy ilmi välittömiä turvallisuusriskejä, jotka johtuvat asianmukaisten kansainvälisten turvallisuusstandardien noudattamatta jättämisestä, komissio joutuu mahdollisesti toteuttamaan lisätoimia asetuksen (EY) N:o 2111/2005 mukaisesti.
Pakistanista tulevat lentoliikenteen harjoittajat (53)
Pakistan International Airlines sisällytettiin asetuksen (EY) N:o 474/2006 liitteeseen B komission asetuksella (EY) N:o 235/2007 (10) maaliskuussa 2007 ja poistettiin siitä marraskuussa 2007 komission asetuksella (EY) N:o 1400/2007 (11).
(54)
Pakistanin liittovaltion ilmailuministerin 24 päivänä kesäkuuta 2020 antamasta lausunnosta kävi ilmi, että suuri osa Pakistanin siviili-ilmailuviranomaisen, jäljempänä ’PCAA’, myöntämistä lentäjien lupakirjoista oli saatu petollisin keinoin.
(9) Komission täytäntöönpanoasetus (EU) 2021/2070, annettu 25 päivänä marraskuuta 2021, asetuksen (EY) N:o 474/2006 muuttamisesta unionissa toimintakieltoon asetettujen tai toimintarajoitusten kohteena olevien lentoliikenteen harjoittajien luettelon osalta (EUVL L 421, 26.11.2021, s. 31).
(10) Komission asetus (EY) N:o 235/2007, annettu 5 päivänä maaliskuuta 2007, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 66, 6.3.2007, s. 3).
(11) Komission asetus (EY) N:o 1400/2007, annettu 28 päivänä marraskuuta 2007, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 311, 29.11.2007, s. 12).